Diari Oficial de la Generalitat Valenciana


Sumari del DOGV 9346, del 24-05-2022 (2022/4380)

Extracte de la Resolució de 3 de maig de 2022, del rector de la Universitat Politècnica de València, per la qual es convoquen els Premis de la Fundació Trinidad Alfonso per a Estudiants Esportistes Universitaris Titulats.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9346

Data del DOGV
:   24-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4380


Data del document
:   12-05-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2022, del rector de la Universitat Politècnica de València, per la qual es convoquen els Premis de la Fundació Trinidad Alfonso per a Estudiants Esportistes Universitaris Titulats. [2022/4380]  
BDNS (identif.): 627268  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/627268  
  
Primer. Persones beneficiàries  
Hi poden participar estudiants esportistes titulats que hagen finalitzat els seus estudis oficials de grau o màster durant el curs acadèmic 2021/22 en qualsevol de les universitats valencianes que han signat el conveni de col·laboració entre les set universitats valencianes del Campionat Autonòmic d'Esport Universitari (CADU) i la Fundació Trinidad Alfonso per a la promoció de l'esport universitari en el curs 2021/22 i que complisquen els requisits exigits en les bases per a cada categoria de premis.  
  
Segon. Objecte  
L'objecte d'aquesta convocatòria és amb la col·laboració i el suport econòmic de la Fundació Trinidad Alfonso, concedir dos premis dirigits al millor esportista titulat i a la millor esportista titulada que hagen finalitzat els seus estudis, durant el curs 2021/2022, en les universitats valencianes que participen en el Campionat Autonòmic d'Esport Universitari: Universitat de València E.G., Universitat Politècnica de València, Universitat d'Alacant, Universitat Jaume I, Universitat Miguel Hernández d'Elx, Universitat CEU Cardenal Herrera, Universitat Catòlica de València Sant Vicent Màrtir, en modalitats masculina i femenina i que hagen compaginat els estudis universitaris i la pràctica esportiva d'alt nivell.  
  
Tercer. Bases reguladores  
Accessibles en www.upv.es/deportes  
  
Quart. Quantia  
S'hi estableixen dos premis, que es distribueixen a raó d'un en modalitat masculina i l'altre en modalitat femenina. Cada premi consisteix en una placa commemorativa i un premi econòmic de 2.000 euros.  
  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana i fins al 6 d'octubre de 2022.  
  
València, 12 de maig de 2022.- El rector de la Universitat Politècnica de València: José Esteban Capilla Romá.